Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako gaurkotasun handiko galdera, lehen sektorearekin lotutako produktu espainiarrei Estatu Batuetako gobernuak ezarritako muga-zergei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Estatu Batuetako Gobernuak bere lehendakari Donald Trumpen bidez iragarri du muga-zergak ezarriko dizkiela lehen sektorearekin lotutako zenbait produktu espainiarri.

Muga-zerga horiek zer eragin izanen dute Nafarroako lehen sektorearentzat Estatu Batuetara egindako esportazioetan?

Iruñean, 2019ko urriaren 3an

Foru parlamentaria: Pablo Azcona Molinet